title: 2012 m. gegužės 25 d. Komisijos įgyvendinimo reglamentas (ES) Nr. 445/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
26.5.2012

               LT

               Europos Sąjungos oficialusis leidinys

               L 137/3

         KOMISIJOS ĮGYVENDINIMO REGLAMENTAS (ES) Nr. 445/2012
   2012 m. gegužės 25 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 25 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  98,8

                  MA

                  66,7

                  TR

                  116,3

                  ZZ

                  93,9

                  0707 00 05

                  AL

                  41,0

                  JO

                  183,3

                  MK

                  36,4

                  TR

                  134,1

                  ZZ

                  98,7

                  0709 93 10

                  JO

                  183,3

                  TR

                  105,4

                  ZZ

                  144,4

                  0805 10 20

                  EG

                  46,8

                  IL

                  75,8

                  MA

                  48,8

                  TR

                  52,1

                  ZA

                  66,7

                  ZZ

                  58,0

                  0805 50 10

                  TR

                  60,0

                  ZA

                  150,0

                  ZZ

                  105,0

                  0808 10 80

                  AR

                  130,3

                  BR

                  83,6

                  CA

                  135,2

                  CL

                  97,8

                  CN

                  119,3

                  EC

                  94,2

                  MK

                  41,0

                  NZ

                  137,3

                  US

                  156,2

                  UY

                  68,1

                  ZA

                  94,5

                  ZZ

                  105,2

                  0809 29 00

                  US

                  750,1

                  ZZ

                  750,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. lapkričio 4 d. Komisijos įgyvendinimo reglamentas (ES) Nr. 1094/2013 dėl papildomų dienų, kurias laivai gali būti ICES VIIe kvadrate, suteikimo Prancūzijai ir Jungtinei Karalystei

text:
6.11.2013

               LT

               Europos Sąjungos oficialusis leidinys

               L 294/30

         KOMISIJOS ĮGYVENDINIMO REGLAMENTAS (ES) Nr. 1094/2013
   2013 m. lapkričio 4 d.
   dėl papildomų dienų, kurias laivai gali būti ICES VIIe kvadrate, suteikimo Prancūzijai ir Jungtinei Karalystei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. sausio 21 d. Tarybos reglamentą (ES) Nr. 39/2013, kuriuo ES laivams nustatomos 2013 m. tam tikrų žuvų išteklių ir žuvų išteklių grupių, dėl kurių nevedamos tarptautinės derybos ir kuriems netaikomi tarptautiniai susitarimai, žvejybos galimybės (1), ir ypač į jo IIC priedo 7 punktą,
   atsižvelgdama į Prancūzijos ir Jungtinės Karalystės pateiktus prašymus,
   kadangi:

               (1)

               Reglamento (ES) Nr. 39/2013 IIC priedo I lentelėje nustatytas didžiausias dienų, kurias 2013 m. vasario 1 d. – 2014 m. sausio 31 d. jūroje, ICES VIIe kvadrate, gali būti ES laivai, kurių bendras ilgis yra ne mažesnis kaip 10 m, turintys plačiažiočius tralus, kurių tinklinio audeklo akies kraštinės ilgis yra ne mažesnis kaip 80 mm, ir pasyviuosius tinklus, įskaitant žiauninius tinklus, sieninius tinklus ir inkarinius žiauninius tinklus, kurių tinklinio audeklo akies kraštinės ilgis yra ne didesnis kaip 220 mm, arba juos naudojantys;

               (2)

               to priedo 7.5 punkte Komisijai suteikiama teisė atsižvelgiant į nuo 2004 m. sausio 1 d. visam laikui nutrauktą žvejybos veiklą, skirti papildomų dienų, kurias laivai, turintys ar naudojantys minėtus plačiažiočius tralus arba pasyviuosius tinklus, gali būti minėtame rajone;

               (3)

               atsižvelgiant į Prancūzijos prašyme pagal IIC priedo 7.1 ir 7.4 punktus pateiktus duomenis apie plačiažiočiais tralais žvejojančius tralerius, pašalintus iš žvejybos laivyno, ir taikant to priedo 7.2 punkte numatytą skaičiavimo metodą, Prancūzijai 2013 m. vasario 1 d. – 2014 m. sausio 31 d. turėtų būti skirta 11 papildomų dienų jūroje laivams, turintiems arba naudojantiems tokius plačiažiočius tralus;

               (4)

               atsižvelgiant į Prancūzijos prašyme pagal IIC priedo 7.1 ir 7.4 punktus pateiktus duomenis apie pasyviaisiais tinklais žvejojančius laivus, pašalintus iš žvejybos laivyno, ir taikant to priedo 7.2 punkte numatytą skaičiavimo metodą, Prancūzijai 2013 m. vasario 1 d. – 2014 m. sausio 31 d. turėtų būti skirta 14 papildomų dienų jūroje laivams, turintiems arba naudojantiems tokius pasyviuosius tinklus;

               (5)

               atsižvelgiant į Jungtinės Karalystės prašyme pagal IIC priedo 7.1 ir 7.4 punktus pateiktus duomenis apie plačiažiočiais tralais žvejojančius tralerius, pašalintus iš žvejybos laivyno, ir taikant to priedo 7.2 punkte numatytą skaičiavimo metodą, Jungtinei Karalystei 2013 m. vasario 1 d. – 2014 m. sausio 31 d. turėtų būti skirtos 43 papildomos dienos jūroje laivams, turintiems arba naudojantiems tokius plačiažiočius tralus;

               (6)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Papildomos žvejybos dienos Prancūzijai
   1.   Didžiausias skaičius dienų, per kurias su Prancūzijos vėliava plaukiojantis ir plačiažiočius tralus, kurių tinklinio audeklo akies kraštinės ilgis yra ne mažesnis kaip 80 mm, turintis arba naudojantis žvejybos laivas nuo 2013 m. vasario 1 d. iki 2014 m. sausio 31 d. gali būti ICES VIIe kvadrate, kaip nustatyta Reglamento (ES) Nr. 39/2013 IIC priedo I lentelėje, didinamas iki 175 dienų per metus.
   2.   Didžiausias skaičius dienų, per kurias su Prancūzijos vėliava plaukiojantis ir pasyviuosius tinklus, įskaitant žiauninius tinklus, sieninius tinklus ir inkarinius žiauninius tinklus, kurių tinklinio audeklo akies kraštinės ilgis yra ne didesnis kaip 220 mm, turintis arba naudojantis žvejybos laivas nuo 2013 m. vasario 1 d. iki 2014 m. sausio 31 d. gali būti ICES VIIe kvadrate, kaip nustatyta Reglamento (ES) Nr. 39/2013 IIC priedo I lentelėje, didinamas iki 178 dienų per metus.
   2 straipsnis
   Papildomos žvejybos dienos Jungtinei Karalystei
   Didžiausias skaičius dienų, per kurias su Jungtinės Karalystės vėliava plaukiojantis ir plačiažiočius tralus, kurių tinklinio audeklo akies kraštinės ilgis yra ne mažesnis kaip 80 mm, turintis arba naudojantis žvejybos laivas nuo 2013 m. vasario 1 d. iki 2014 m. sausio 31 d. gali būti ICES VIIe kvadrate, kaip nustatyta Reglamento (ES) Nr. 39/2013 IIC priedo I lentelėje, didinamas iki 207 dienų per metus.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 4 d.

            Komisijos vardu

            Pirmininkas

         José Manuel BARROSO

      (1)  OL L 23, 2013 1 25, p. 1.


title: 2016 m. kovo 11 d. Tarybos įgyvendinimo reglamentas (ES) 2016/354, kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis

text:
12.3.2016

               LT

               Europos Sąjungos oficialusis leidinys

               L 67/18

         TARYBOS ĮGYVENDINIMO REGLAMENTAS (ES) 2016/354
   2016 m. kovo 11 d.
   kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2016 m. kovo 7 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013), įtraukė vieną asmenį ir vieną subjektą į asmenų ir subjektų, kuriems taikomos ribojamosios priemonės, sąrašą;

               (3)

               todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 11 d.

            Tarybos vardu

            Pirmininkas

         A.G. KOENDERS

      (1)  OL L 70, 2014 3 11, p. 1.

      PRIEDAS
      Reglamento (ES) Nr. 224/2014 I priedas papildomas šiais įrašais:
      A.   Asmenys

                     „9.

                     Joseph KONY (dar žinomas kaip: a) Kony b) Joseph Rao Kony c) Josef Kony d) Le Messie sanglant)
                     Pareigos: Viešpaties pasipriešinimo armijos vadas
                     Gimimo data: a) 1959 m.; b) 1960 m.; c) 1961 m.; d) 1963 m.; e) 1964 m. rugsėjo 18 d.; f) 1965 m.; g) (1961 m. rugpjūčio mėn.); h) (1961 m. liepos mėn.); i) 1961 m. sausio 1 d. j); (1963 m. balandžio mėn.)
                     Gimimo vieta: a) Palaro kaimas, Palaro parapija, Omoro apskritis, Gulu rajonas, Uganda; b) Odek, Omoro, Gulu, Uganda, c) Atiakas, Uganda
                     Pilietybė: Ugandos pasas
                     Adresas: a) Vakaga, Centrinės Afrikos Respublika; b) Aukštutinis Kotto, Centrinės Afrikos Respublika; c) Žemutinis Kotto, Centrinės Afrikos Respublika; d) Aukštutinis Mbomou, Centrinės Afrikos Respublika; e) Mbomou, Centrinės Afrikos Respublika; f) Aukštutinis Uolo, Kongo Demokratinė Respublika; g) Žemutinis Uolo, Kongo Demokratinė Respublika; h) (Deklaruotas adresas: Kafia Kingi (teritorija, esanti Sudano ir Pietų Sudano pasienyje, kurios galutinis statusas dar turi būti nustatytas). Nuo 2015 m. sausio mėn. 500 Viešpaties pasipriešinimo armijos kovotojų, kaip pranešama, buvo išvaryta iš Sudano).
                     Įtraukimo į sąrašą data: 2016 m. kovo 7 d.
                     Kita informacija:
                     Kony yra Viešpaties pasipriešinimo armijos (VPA) įkūrėjas ir vadovas (CFe.002). Jo vadovaujama VPA dalyvavo vykdant tūkstančių civilių gyventojų grobimus, žudymą ir žalojimą visoje Centrinėje Afrikoje. VPA atsakinga už šimtų fizinių asmenų pagrobimą, perkėlimą, seksualinio smurto prieš juos panaudojimą ir žudymą visoje Centrinės Afrikos Respublikoje (CAR), taip pat civilių gyventojų nuosavybės grobstymą ir naikinimą. Tėvo vardas – Luizi Obol. Motinos vardas – Nora Obol.
                     Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     Joseph Kony į sąrašą buvo įtrauktas 2016 m. kovo 7 d. pagal Rezoliucijos 2262 (2016) 12 punktą ir 13 punkto b, c ir d papunkčius, kadangi jis „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „yra susijęs su veiksmų, kuriais pažeidžiama atitinkamai tarptautinė žmogaus teisių teisė ar tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu“; „verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdamas taikomą tarptautinę teisę“; ir „teikia paramą ginkluotoms grupuotėms ar nusikaltėlių tinklams neteisėtai naudodamas gamtos išteklius įskaitant deimantus, auksą, laukinės gamtos išteklius ir produktus, arba jais prekiaudamas CAR arba iš jos“.
                     Papildoma informacija:
                     Kony įkūrė Viešpaties pasipriešinimo armiją (VPA) ir apibūdinamas kaip grupuotės įkūrėjas, religinis vadovas, pirmininkas ir vyriausiasis vadas. VPA susiformavo XX a. 9-tąjį dešimtmetį šiaurinėje Ugandos dalyje ir dalyvavo vykdant tūkstančių civilių gyventojų grobimus, žudymą ir žalojimą visoje Centrinėje Afrikoje. Didėjant kariniam spaudimui 2005 m. ir 2006 m. Kony įsakė VPA pasitraukti iš Ugandos. Nuo to laiko VPA veikia Kongo Demokratinėje Respublikoje (KDR), CAR, Pietų Sudane ir, kaip pranešama, Sudane.
                     VPA vadovas Kony rengia ir įgyvendina VPA strategiją, įskaitant nuolatinius įsakymus pulti civilius gyventojus ir su jais žiauriai elgtis. Nuo 2013 m. gruodžio mėn. Joseph Kony vadovaujama VPA pagrobė, perkėlė šimtus fizinių asmenų, naudojo prieš juos seksualinį smurtą ir juos žudė visoje CAR, taip pat grobstė ir naikino civilių gyventojų nuosavybę. Savo veiklą VPA yra sutelkusi rytinėje CAR dalyje ir, kaip pranešama, Kafia Kingi (teritorijoje, esančioje Sudano ir Pietų Sudano pasienyje, kurios galutinis statusas dar turi būti nustatytas, tačiau jos karinę kontrolę vykdo VPA); VPA puldinėja kaimus ir grobia maistą bei atsargas. Kovotojai rengia pasalas, kad užpultų į VPA išpuolius reaguojančias saugumo pajėgas ir pavogtų jų įrangą, be to, VPA kovotojai taip pat puldinėja ir plėšikauja kaimuose, kuriuose nėra karinių pajėgų. VPA taip pat suintensyvino išpuolius prieš deimantų ir aukso kasyklas.
                     Tarptautinis baudžiamasis teismas yra išdavęs Kony arešto orderį. TBT kaltina Kony dėl dvylikos nusikaltimų prieš žmoniškumą punktų, įskaitant žudymą, pavertimą vergu, pavertimą seksualiniu vergu, išprievartavimą, nežmoniškus veiksmus, dėl kurių patiriama sunkių kūno sužalojimų ir kančių, taip pat dėl dvidešimt vieno karo nusikaltimo punkto, įskaitant žudymą, žiaurų elgesį su civiliais gyventojais, tyčinius išpuolius prieš civilius gyventojus, plėšikavimą, prievartavimo skatinimą ir jaunesnių nei 15 metų vaikų įtraukimą į nusikalstamą veiką, juos pagrobiant.
                     Kony davė nuolatinius įsakymus sukilėliams kovotojams grobti deimantus ir auksą iš tradicinių kalnakasių rytinėje CAR dalyje. Kaip pranešama, kai kurias iš šių naudingųjų iškasenų Kony grupuotė pervežė į Sudaną arba juos pardavė vietos civiliams gyventojams ir buvusios organizacijos „Seleka“ nariams.
                     Kony taip pat įsakė savo kovotojams nelegaliai medžioti dramblius Kongo Demokratinės Respublikos Garambos nacionaliniame parke; šių dramblių iltys, kaip pranešama, buvo pervežamos per rytinę CAR dalį į Sudaną, kuriame vyresnieji VPA pareigūnai, kaip pranešama, jomis prekiavo su Sudano prekeiviais ir vietos pareigūnais. Prekyba dramblio kaulu yra svarbus Kony grupuotės pajamų šaltinis. Nuo 2015 m. sausio mėn. 500Viešpaties pasipriešinimo armijos kovotojų, kaip pranešama, buvo išvaryta iš Sudano.“

      B.   Subjektai

                     „2.

                     VIEŠPATIES PASIPRIEŠINIMO ARMIJA (dar žinoma kaip: a) VPA; b) Viešpaties pasipriešinimo judėjimas (VPJ); c) Viešpaties pasipriešinimo judėjimas / armija (VPJ/A)
                     Adresas: a) Vakaga, Centrinės Afrikos Respublika; b) Aukštutinis Kotto, Centrinės Afrikos Respublika; c) Žemutinis Kotto, Centrinės Afrikos Respublika; d) Aukštutinis Mbomou, Centrinės Afrikos Respublika; e) Mbomou, Centrinės Afrikos Respublika; f) Aukštutinis Uolo, Kongo Demokratinė Respublika; g) Žemutinis Uolo, Kongo Demokratinė Respublika; h) (Deklaruotas adresas: Kafia Kingi (teritorija, esanti Sudano ir Pietų Sudano pasienyje, kurios galutinis statusas dar turi būti nustatytas). Nuo 2015 m. sausio mėn. 500 Viešpaties pasipriešinimo armijos kovotojų, kaip pranešama, buvo išvaryta iš Sudano).
                     Įtraukimo į sąrašą data: 2016 m. kovo 7 d.
                     Kita informacija: Susiformavo XX a. 9-tąjį dešimtmetį šiaurinėje Ugandos dalyje. Dalyvavo vykdant tūkstančių civilių gyventojų grobimus, žudymą ir žalojimą Centrinėje Afrikoje, įskaitant šimtus gyventojų Centrinės Afrikos Respublikoje. Jai vadovauja Joseph Kony.
                     Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     Viešpaties pasipriešinimo armija į sąrašą buvo įtraukta 2016 m. kovo 7 d. pagal Rezoliucijos 2262 (2016) 12 punktą ir 13 punkto b, c ir d papunkčius, kadangi ji „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „yra susijusi su veiksmų, kuriais pažeidžiama atitinkamai tarptautinė žmogaus teisių teisė ar tarptautinė humanitarinė teisė arba kurie laikomi žmogaus teisių suvaržymais arba pažeidimais CAR, įskaitant veiksmus, apimančius seksualinę prievartą, prieš civilius gyventojus nukreiptus veiksmus, išpuolius etniniu ar religiniu pagrindu, išpuolius prieš mokyklas ir ligonines, taip pat grobimą ir priverstinį perkėlimą, planavimu, vadovavimu jiems ar atlikimu“; „verbuoja vaikus dalyvauti ginkluotuose konfliktuose CAR ar juos naudoja tokiuose ginkluotuose konfliktuose, taip pažeisdama taikomą tarptautinę teisę“; ir „teikia paramą ginkluotoms grupuotėms ar nusikaltėlių tinklams neteisėtai naudodama gamtos išteklius įskaitant deimantus, auksą, laukinės gamtos išteklius ir produktus, arba jais prekiaudama CAR arba iš jos“.
                     Papildoma informacija:
                     VPA susiformavo XX a. 9-tąjį dešimtmetį šiaurinėje Ugandos dalyje ir dalyvavo vykdant tūkstančių civilių gyventojų grobimus, žudymą ir žalojimą visoje Centrinėje Afrikoje. Didėjant kariniam spaudimui 2005 m. ir 2006 m. VPA vadovas Joseph Kony įsakė VPA pasitraukti iš Ugandos. Nuo to laiko VPA veikia Kongo Demokratinėje Respublikoje (KDR), CAR, Pietų Sudane ir, kaip pranešama, Sudane.
                     Nuo 2013 m. gruodžio mėn. VPA pagrobė ir perkėlė šimtus fizinių asmenų, naudojo prieš juos seksualinį smurtą ir juos žudė visoje CAR, taip pat grobstė ir naikino civilių gyventojų nuosavybę. Savo veiklą VPA yra sutelkusi rytinėje CAR dalyje ir, kaip pranešama, Kafia Kingi (teritorijoje, esančioje Sudano ir Pietų Sudano pasienyje, kurios galutinis statusas dar turi būti nustatytas, tačiau jos karinę kontrolę vykdo VPA); VPA puldinėja kaimus ir grobia maistą bei atsargas. Kovotojai rengia pasalas, kad užpultų į VPA išpuolius reaguojančias saugumo pajėgas ir pavogtų jų įrangą, be to, VPA kovotojai taip pat puldinėja ir plėšikauja kaimuose, kuriuose nėra karinių pajėgų. VPA taip pat suintensyvino išpuolius prieš deimantų ir aukso kasyklas.
                     VPA būrius dažnai lydi belaisviai, kurie verčiami dirbti nešikais, virėjais ir būti seksualiniais vergais. VPA vykdo smurtą dėl lyties, be kita ko, prievartauja moteris ir mergaites.
                     2013 m. gruodžio mėn. Aukštutiniame Kotto VPA pagrobė dešimtis žmonių. Teigiama, kad nuo 2014 m. pradžios VPA dalyvavo šimtų civilių gyventojų pagrobimuose CAR.
                     2014 m. pradžioje VPA kovotojai kelis kartus puolė rytinėje Centrinės Afrikos Respublikos Aukštutinio Mbomou prefektūros dalyje esantį Obo kaimą.
                     2014 m. gegužės–liepos mėn. VPA toliau puldinėjo Obo ir kitas pietrytinėje CAR dalyje esančias vietoves, be kita ko, birželio mėn. pradžioje surengė akivaizdžiai koordinuojamus išpuolius ir grobimus Mbomou prefektūroje.
                     Bent nuo 2014 m. VPA dalyvavo nelegaliai medžiojant dramblius ir vykdant neteisėtą prekybą drambliais, siekdama gauti pajamų. Kaip pranešama, VPA neteisėtai į Darfūrą gabena šiaurinėje KDR dalyje esančiame Garambos nacionaliniame parke gautą dramblio kaulą, kad jį pardavusi galėtų įsigyti ginklų ir atsargų. Kaip pranešama, VPA gabena brakonierių nelegaliai sumedžiotų dramblių iltis per CAR į Darfūrą ir Sudaną, kad jas parduotų. Be to, 2014 m. pradžioje Kony, kaip pranešama, įsakė VPA kovotojams grobti deimantus ir auksą iš rytinėje CAR dalyje dirbančių kalnakasių ir išvežti juos į Sudaną. Nuo 2015 m. sausio mėn. 500 Viešpaties pasipriešinimo armijos kovotojų buvo, kaip pranešama, išvaryta iš Sudano.
                     2015 m. vasario mėn. pradžioje sunkiaisiais ginklais apsiginklavę VPA kovotojai pagrobė Kpangbayanga ir Aukštutinio Mbomou civilius gyventojus ir pavogė maisto atsargų.
                     2015 m. balandžio 20 d. VPA užpuolė pietrytinėje CAR dalyje esantį Ndambissoua, pagrobė vaikus ir privertė daugumą kaimo gyventojų bėgti iš savo namų. O 2015 m. liepos mėn. pradžioje VPA užpuolė kelis pietuose esančios Aukštutinio Kotto prefektūros kaimus; išpuolių metu vykdyti plėšimai, smurtas prieš civilius gyventojus, deginti jų namai ir grobti žmonės.
                     Nuo 2016 m. sausio mėn. Mbomou, Aukštutiniame Mbomou ir Aukštutiniame Kotto suaktyvėjo VPA priskiriami išpuoliai; šių išpuolių metu ypač nukentėjo Aukštutiniame Kotto esančios kalnakasybos vietos. Šių išpuolių metu vykdyti plėšimai, smurtas prieš civilius gyventojus, naikintas turtas ir grobti žmonės. Dėl jų gyventojai buvo priversti persikelti, o apie 700 asmenų pasitraukė į Bria.“


title: 2013 m. lapkričio 25 d. Komisijos įgyvendinimo reglamentas (ES) Nr. 1242/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Cordero Segureño (SGN)]

text:
4.12.2013

               LT

               Europos Sąjungos oficialusis leidinys

               L 323/5

         KOMISIJOS ĮGYVENDINIMO REGLAMENTAS (ES) Nr. 1242/2013
   2013 m. lapkričio 25 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Cordero Segureño (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos paraiška įregistruoti pavadinimą „Cordero Segureño“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Cordero Segureño“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 25 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 180, 2013 6 26, p. 21.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.2 klasė.   Mėsos produktai (virti, sūdyti, rūkyti ir kt.)

      ISPANIJA

         Cordero Segureño (SGN)


title: 2017 m. sausio 10 d. Komisijos įgyvendinimo reglamentas (ES) 2017/91, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Brillat-Savarin (SGN)]

text:
19.1.2017

               LT

               Europos Sąjungos oficialusis leidinys

               L 15/36

         KOMISIJOS ĮGYVENDINIMO REGLAMENTAS (ES) 2017/91
   2017 m. sausio 10 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Brillat-Savarin (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Brillat-Savarin“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Brillat-Savarin“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Brillat-Savarin“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 10 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 330, 2016 9 8, p. 6.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2011 m. spalio 19 d. Komisijos įgyvendinimo reglamentas (ES) Nr. 1044/2011, kuriuo į garantuotų tradicinių gaminių registrą įtraukiamas pavadinimas [Kabanosy (GTG)]

text:
20.10.2011

               LT

               Europos Sąjungos oficialusis leidinys

               L 275/16

         KOMISIJOS ĮGYVENDINIMO REGLAMENTAS (ES) Nr. 1044/2011
   2011 m. spalio 19 d.
   kuriuo į garantuotų tradicinių gaminių registrą įtraukiamas pavadinimas [Kabanosy (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 5 dalies trečią pastraipą,
   kadangi:

               (1)

               pagal Reglamento (EB) Nr. 509/2006 8 straipsnio 2 dalį 2007 m. sausio 22 d. gauta Lenkijos paraiška įregistruoti pavadinimą Kabanosy paskelbta Europos Sąjungos oficialiajame leidinyje
                   (2);

               (2)

               Čekija, Vokietija ir Austrija pateikė prieštaravimus dėl įregistravimo pagal Reglamento (EB) Nr. 509/2006 9 straipsnio 1 dalį. Remiantis minėto reglamento 9 straipsnio 3 dalies pirmos pastraipos a punktu prieštaravimai pripažinti priimtinais;

               (3)

               2010 m. sausio 26 d. raštais Komisija paragino susijusias valstybes nares pradėti atitinkamas konsultacijas;

               (4)

               per nustatytą laikotarpį Lenkija susitarimus pasiekė su Austrija ir Čekija, tačiau susitarimo su Vokietija pasiekti nepavyko. Todėl Komisija laikydamasi Reglamento (EB) Nr. 509/2006 18 straipsnio 2 dalyje nurodytos tvarkos turi priimti sprendimą;

               (5)

               prieštaravimo pareiškimai buvo susiję su neatitiktimi Reglamento (EB) Nr. 509/2006 2 ir 4 straipsniuose nustatytoms sąlygoms;

               (6)

               dėl tariamos neatitikties Reglamento (EB) Nr. 509/2006 2 straipsniui, susijusios su specifinėmis Kabanosy savybėmis, akivaizdžių klaidų nenustatyta. Specifikacijoje nurodytomis savybėmis (mėsos savybėmis, skoniu ir išskirtine forma) Kabanosy dešrelės aiškiai išsiskiria iš kitų panašių tos pačios kategorijos gaminių ir todėl šių dešrelių savybės atitinka to reglamento 2 straipsnio 1 dalies a punkte pateiktą specifinių savybių apibrėžtį. Specifikacijoje Kabanosy dešrelės apibūdinamos kaip ilgos, plonos, vytintos ir viename gale sulenktos dešrelės tolygiai raukšlėta odele; toks apibūdinimas turėtų būti laikomas gaminiui būdingomis fizinėmis savybėmis, o ne gaminio pateikimo būdu. Galiausiai pagal nacionalinius Kabanosy standartus pavadinimo įregistruoti nedraudžiama, nes jis buvo nustatytas produkto specifiškumui apibrėžti ir todėl jam taikoma to reglamento 2 straipsnio 2 dalies trečioje pastraipoje nustatyta išimtis;

               (7)

               dėl prieštaravimų, grindžiamų neatitiktimi Reglamento (EB) Nr. 509/2006 4 straipsnyje nustatytoms sąlygoms, akivaizdžių klaidų taip pat nenustatyta. Pavadinimas Kabanosy nesusijęs tik su bendro pobūdžio tvirtinimais, kuriais apibūdinama produktų grupė, ir nėra klaidinantis. Todėl minėto reglamento 4 straipsnio 3 dalies antroji pastraipa jam netaikoma. Be to, specifinės gaminio savybės nepriklauso nuo gaminio kilmės vietos ar geografinės kilmės. Priešingai, gaminio specifikacijoje nustatomas kiaulių populiacijai taikomas kokybės kriterijus, nuo kurio priklauso galutinio produkto kokybė ir todėl būtent specifinės Kabanosy savybės. Kabanosy tradicines savybes daugiausia lemia tradicinių žaliavų naudojimas ir tradicinių gamybos būdų taikymas – šios sąlygos atitinka minėto reglamento 4 straipsnio 1 dalį;

               (8)

               atsižvelgiant į tai, kad egzistuoja keletas kitų pavadinimo kalbinių ar rašybos variantų, pagal Reglamento (EB) Nr. 509/2006 6 straipsnio 2 dalies a punktą siekiama įregistruoti tik pavadinimą Kabanosy;

               (9)

               minėto reglamento 13 straipsnio 2 dalyje nurodytos apsaugos nereikalaujama. Tačiau jei įregistruojama be išimtinės pavadinimo teisės, įregistruotas pavadinimas ir toliau gali būti naudojamas įregistruotos specifikacijos reikalavimų neatitinkantiems gaminiams ženklinti, nepateikiant nuorodos „garantuotas tradicinis gaminys“, santrumpos „GTG“ arba susijusio ES logotipo. Įregistravus Kabanosy ir toliau būtų galima gaminti ir parduoti į Kabanosy panašius gaminius, suteikiant jiems Kabanosy pavadinimą, tačiau nepateikiant nuorodos į ES registraciją. Todėl Kabanosy įregistravus kaip garantuotą tradicinį gaminį nebus jokiu būdu pakenkta kitų gamintojų teisėms jų produktams suteikti panašų ar net tokį pat pavadinimą;

               (10)

               siekiant atsižvelgti į sąžiningą ir tradicinę vartoseną ir išvengti realios suklaidinimo galimybės, Kabanosy etiketėje šalių, kuriose produktas parduodamas, kalbomis reikėtų pateikti informaciją vartotojams nurodant, kad produktas pagamintas pagal lenkiškas tradicijas;

               (11)

               atsižvelgiant į tai, kas išdėstyta anksčiau, pavadinimas Kabanosy turėtų būti įregistruotas garantuotų tradicinių gaminių registre, o produkto specifikacija turėtų būti atitinkamai atnaujinta;

               (12)

               šiame reglamente numatytos priemonės atitinka Garantuotų tradicinių gaminių nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento I priede nurodytas pavadinimas įregistruojamas garantuotų tradicinių gaminių registre.
   2 straipsnis
   Konsoliduota specifikacija pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 19 d.

            Komisijos vardu

            Pirmininkas

         José Manuel BARROSO

      (1)  OL L 93, 2006 3 31, p. 1.

      (2)  OL C 156, 2009 9 9, p. 27.

      PRIEDAS I
      EB sutarties I priede išvardyti žmonėms vartoti skirti produktai:

         1.2 klasė.   Mėsos produktai (virti, sūdyti, rūkyti ir kt.)

      LENKIJA
      Kabanosy (GTG)

      PRIEDAS II
      PARAIŠKA ĮREGISTRUOTI GTG

         TARYBOS REGLAMENTAS (EB) Nr. 509/2006

         „KABANOSY“

         EB Nr.: PL-TSG-0007–0050–22.01.2007

      1.   Pareiškėjų grupės pavadinimas ir adresas

                  Pavadinimas

                  Związek „Polskie Mięso“

                  Adresas

                  ul. Chałubińskiego 8, 00–613 Warsaw

                  Telefonas

                  +48 22 830 26 57

                  Faksas

                  +48 22 830 16 48

                  E. paštas

                  info@polskie-mieso.pl

            2.   Valstybė narė arba trečioji šalis

      Lenkija
      3.   Produkto specifikacija

      3.1.   Registruotinas (-i) pavadinimas (-ai) (Komisijos reglamento (EB) Nr. 1216/2007 2 straipsnis)

      „Kabanosy“
      Etiketėje pateikiama nuoroda „Pagaminta pagal lenkiškas tradicijas“, išversta į šalies, kurioje produktas parduodamas, kalbą.
      3.2.   Pavadinimas

                  

                  pats yra specifinis

                  nurodo specifines žemės ūkio produkto arba maisto produkto savybes

            Pavadinimas Kabanosy nurodo specifines produkto savybes. XIX a. Lenkijoje ir Lietuvoje pavadinimas kabana arba mažybinė jo forma kabanek vartoti ekstensyviu būdu šeriamiems paršeliams apibūdinti, kurie tais laikais dažniausiai būdavo penimi bulvėmis. O jų mėsa paprastai būdavo vadinama kabanina. Pavadinimas Kabanos kilęs iš žodžio, kuriuo vadintos tokios kiaulės.
      3.3.   Nurodyti, ar išimtinės pavadinimo naudojimo teisės siekiama pagal Reglamento (EB) Nr. 509/2006 13 straipsnio 2 dalį

                  

                  Įregistravimas nustačius išimtinę pavadinimo naudojimo teisę

                  Įregistravimas nenustačius išimtinės pavadinimo naudojimo teisės

            3.4.   Produkto rūšis

                  1.2. klasė.

                  Mėsos produktai (virti, sūdyti, rūkyti ir kt.)

            3.5.   Žemės ūkio produkto arba maisto produkto, kuriam taikomas 3.1 punkte nurodytas pavadinimas, aprašymas (Reglamento (EB) Nr. 1216/2007 3 straipsnio 1 dalis)

         Kabanosy – ilgos, plonos, vytintos ir viename gale sulenktos dešrelės tolygiai raukšlėta odele. Dešrelės perlenktos perpus ir lenkimo vietoje turi kabėjimo žymę.

         Kabanosy dešrelių paviršius tamsiai raudonas su vyšniniu atspalviu. Dešrelės pjūvio vietoje matoma tamsiai raudona mėsa su balkšvais riebalų gabaliukais.
      Liečiant jaučiama, kad dešrelės paviršius lygus, sausas ir tolygiai susiraukšlėjęs.

         Kabanosy dešrelėms būdingas stiprus keptos, sūrymu užpiltos kiaulienos skonis ir lengvas kmynų, pipirų ir dūmų aromatas.
      Cheminė sudėtis:

                  —

                  baltymų kiekis ne mažesnis kaip 15 %,

                  —

                  vandens kiekis neviršija 60 %,

                  —

                  riebalų kiekis neviršija 35 %,

                  —

                  druskos kiekis neviršija 3,5 %,

                  —

                  NaNO2 išreikštas nitratų (III) ir nitratų (V) kiekis neviršija 0,0125 %.

            Tokia cheminė sudėtis užtikrina tradicinę gaminio kokybę. Galutinio produkto kiekis turi sudaryti mažiau kaip 68 % pradinio žaliavinės mėsos kiekio.
      3.6.   Žemės ūkio produkto ar maisto produkto, kuriam taikomas 3.1 punkte numatytas pavadinimas, gamybos būdo aprašymas (Komisijos reglamento (EB) Nr. 1216/2007 3 straipsnio 2 dalis)

         Sudedamosios dalys:

                  Mėsa (100 kg žaliavos):

                              —

                              I rūšies, ne riebesnė kaip 15 % kiauliena – 30 kg,

                              —

                              IIA rūšies, ne riebesnė kaip 20 % kiauliena – 40 kg,

                              —

                              IIB rūšies, ne riebesnė kaip 40 % kiauliena – 30 kg.

                  Prieskoniai (100 kg mėsos):

                              —

                              natūralūs pipirai – 0,15 kg,

                              —

                              muškato riešutai – 0,05 kg,

                              —

                              kmynai – 0,07 kg,

                              —

                              cukrus – 0,20 kg.

                  Kita:

                              —

                              sūdymo mišinys iš valgomosios druskos (NaCL) ir natrio nitrito (NaNO2) – maždaug 2 kg.

         Kiaulių, kurių mėsa skirta Kabanosy dešrelėms gaminti, šėrimas

      Šėrimas orientuotas į riebių ir mėsinių kiaulių penėjimą. Siekiama užauginti kiaules, kurių gyvasis svoris būtų iki 120 kg, o tarpraumeninių riebalų kiekis – didesnis kaip 3 %.

                  —

                  Penėti pasirinktos lėtai augančių kiaulių veislės, kurias tinkamai penint galima pasiekti norimą tarpraumeninių riebalų kiekį. Šios veislės RN geno neturi, o RYR 1T geną turi 20 % kiaulių.

                  —

                  Penėjimas turėtų vykti trimis etapais: pirmuoju etapu penima iki maždaug 60 kg, antruoju – iki maždaug 90 kg ir trečiuoju – iki 120 kg.

                  —

                  Kol kiaulių gyvasis svoris pasiekia 90 kg, jos penimos dviejų rūšių mišiniu. Pašarų mišinių (raciono) sudėtis:
                  —   energiniai komponentai: smulkinti kviečiai, miežiai, rugiai, avižos, kvietrugiai arba kukurūzai; smulkinti kukurūzai ir smulkintos plikosios avižos mišiniuose gali sudaryti iki 30 %;
                  —   baltyminiai komponentai: smulkintos lubinų, paprastųjų pupų ir žirnių sėklos, ekstrahuotų sojų ir rapsų miltai, rapsų išspaudos, pašarinės mielės arba džiovinti žalieji pašarai.

                  —

                  90–120 kg sveriančių kiaulių pašarų mišinių (raciono) sudėtis:
                  —   energiniai komponentai: smulkinti kviečiai, miežiai, rugiai, kvietrugiai. Mišiniams (racione) negalima naudoti smulkintų kukurūzų ir plikųjų avižų sėklų;
                  —   baltyminiai komponentai: smulkinti ankštiniai augalai (lubinai, paprastosios pupos, žirniai), ekstrahuotų sojų miltai, rapsų išspaudos arba ekstrahuotų rapsų miltai ir džiovinti žalieji pašarai.

                  —

                  Visą penėjimo laikotarpį mišiniams ir racione augalinio aliejaus ir gyvūninių pašarų (pieno miltelių, išrūgų miltelių, žuvų miltų) naudoti negalima.

                  —

                  Mišiniuose esantis apykaitinės energijos kiekis visais penėjimo etapais sudaro 12–13 MJ ME/kg mišinio. Pirmuoju etapu naudojamuose mišiniuose baltymų kiekis sudaro apie 16–18 % mišinio kiekio, antruoju etapu naudojamuose mišiniuose – 15–16 % mišinio kiekio, o trečiuoju etapu – apie 14 % mišinio kiekio.

                  —

                  Penimoms kiaulėms skirtą racioną gali sudaryti tik maistingi mišiniai arba maistingi mišiniai ir stambieji pašarai (bulvės ir žalieji pašarai).

            Kabanosy dešrelių gamybos etapai

      1   etapas.
      Visa žaliavinė mėsa susmulkinama. Mėsos gabalėlių dydis suvienodinamas (skersmuo apie 5 cm).
      2   etapas.
      Naudojant sūdymo mišinį sūdoma tradiciniu sausuoju būdu, tai trunka apie 48 valandas.
      3   etapas.
      I rūšies mėsa susmulkinama maždaug 10 mm dydžio gabalėliais, IIA ir IIB rūšių mėsa susmulkinama maždaug 8 mm dydžio gabalėliais.
      4   etapas.
      Visa žaliavinė mėsa sumaišoma su prieskoniais: natūraliais pipirais, muškato riešutu, kmynais ir cukrumi.
      5   etapas.
      Mišinys kemšamas į plonąsias avių žarnas, kurių skersmuo 20–22 mm. Paskui žarnos perlenkiamos perpus, vienos puselės ilgis apie 25 cm.
      6   etapas.
      Produktas 2 valandas laikomas ne aukštesnėje kaip 30 °C temperatūroje. Taip paviršius iš dalies nudžiūna, mišinio sudėtinės dalys „susiguli“ dešrelės lazdelėje.
      7   etapas.
      Paviršius nudžiūsta ir produktas tradiciškai apie 150 minučių karštai rūkomas dūmuose, paskui kepinamas, kol temperatūra dešrelių viduje pasiekia bent 70 °C.
      8   etapas.
      Rūkykla išjungiama ir dešrelės joje paliekamos apie 1 valandą, paskui jos atvėsinamos iki žemesnės kaip 10 °C temperatūros.
      9   etapas.
      Dešrelės 3–5 dienas džiovinamos 14–18 °C temperatūroje, esant 80 % drėgmei, kol pasiekiama pageidaujama išeiga (ne didesnė kaip 68 %).
      3.7.   Specifinės žemės ūkio produkto arba maisto produkto savybės (Komisijos reglamento (EB) Nr. 1216/2007 3 straipsnio 3 dalis)

      Specifinės Kabanosy dešrelių savybės susijusios su kai kuriais šio produkto ypatumais:

                  —

                  mėsa minkšta, sultinga ir turi specifinių savybių;

                  —

                  išskirtinis skonis ir kvapas;

                  —

                  tradicinė, vienoda forma.

         Mėsos minkštumas, sultingumas ir specifiškumas

      Lėtai augančių veislių, kurioms būdingos 3.6. punkte nurodytos genetinės savybės, kiaulių, penimų, kol jų gyvasis svoris pasiekia apie 120 kg, mėsa yra pagrindinė sudedamoji dalis, lemianti specifinį Kabanosy dešrelių pobūdį. Laikantis šių reikalavimų susiformuoja didesnis kaip 3 % tarpraumeninių riebalų kiekis, dėl kurio mėsa įgyja tinkamą skonį ir technologines savybes, būtinas gaminant Kabanosy dešreles. Naudojant tokias žaliavas ir laikantis tradicinio gamybos būdo, ypač daug dėmesio skiriant mėsos smulkinimui, sūdymui ir rūkymui, užtikrinamas išskirtinis šių dešrelių minkštumas ir sultingumas. Kita šiam produktui būdinga savybė –dešreles laužiant perpus aiškiai girdimas garsas. Tai lemia mėsos minkštumas ir atitinkamas dešrelių paruošimo, visų pirma vytinimo ir rūkymo, būdas.

         Išskirtinis skonis ir kvapas

      Nuo kitų dešrelių Kabanosy skiriasi savo skoniu ir kvapu. Šios savybės priklauso nuo to, kad dešrelėms gaminti naudojami kruopščiai atrinkti ir tinkamomis proporcijomis dedami prieskoniai (natūralūs pipirai, muškato riešutai, kmynai ir cukrus), ir nuo specialaus rūkymo proceso, per kurį dar labiau išryškėja produkto skonis.

         Tradicinė, vienoda forma

      Specifinės Kabanosy dešrelių savybės labai susijusios su unikalia jų forma. Kabanosy – ilgos, plonos, džiovintos ir viename gale sulenktos dešrelės tolygiai raukšlėta odele.
      3.8.   Tradicinės žemės ūkio produkto arba maisto produkto savybės (Reglamento (EB) Nr. 1216/2007 3 straipsnio 4 dalis)

         Tradicinis gamybos ir laikymo būdas

         Kabanosy – ilgos, plonos vytintos ir rūkytos kiaulienos dešrelės avies žarnų apvalkale – Lenkijoje pradėtos vartoti trečiame ir ketvirtame praėjusio amžiaus dešimtmetyje. Jas, vadintas vienu vardu, tačiau skirtingais regionų variantais, gamino mažos vietos mėsinės. Jos daugiausia skyrėsi dėl naudojamų prieskonių, tačiau skyrėsi ir pačių dešrelių kokybė. Tų laikų receptų knygose ir kituose specializuotuose leidiniuose, pavyzdžiui, 1937 m. Varšuvoje išleistoje Marijos Karczewskos knygoje „Wyrób wędlin i innych przetworów mięsnych sposobem domowym“ (Dešrų ir kitų mėsos gaminių gamyba namuose) buvo pateikti receptai; tai padėjo suvienodinti Kabanosy dešrelių gamybos metodus, sustiprinti prekės ženklą ir pagerinti produkto kokybę. Šios dešrelės pasižymėjo puikiu skoniu, o naudojant tokius produkto konservavimo metodus kaip rūkymas ir vytinimas jas buvo galima ilgai išlaikyti.
      Siekiant pagerinti produkto kokybę nuo 1945 m. imtasi standartizavimo. 1948 m. rugsėjo 15 d. tiekimo, pramonės ir prekybos ministrų įsakymu (Oficialusis leidinys 1948/44, 334 punktas) oficialiai leista prekiauti Kabanosy dešrelėmis. Vėliau technologiniai ir gamybos aspektai sunorminti pagal 1954 m. gruodžio 30 d. Standartą Nr. RN-54/MPMIM1-Mięs-56, o 1964 m. Lenkijos mėsos pramonės vyriausioji valdyba Varšuvoje parengė standartinį Kabanosy dešrelių gamybos receptą, grindžiamą tradiciniais gamybos būdais (Vidaus normos Nr. 21).
      Komunizmo laikais (1945–1989 m.) Kabanosy dešrelės tapo labai populiarios. Jas pirko kiekvienas. Jos puikavosi ant puošnių šventinių stalų ir labai tiko keliaujant, dovanoti, arba kaip užkandis prie degtinės. Jos tapo specialiu Lenkijos eksporto produktu, kaip kumpis ir lašiniai.

         Tradicinė sudėtinė dalis – kiauliena

         Kabanosy gaminamos iš specialiai penėtų kiaulių, vadintų kabany, mėsos. Šis žodis vartojamas 1834 m. žymaus lenkų poeto Adomo Mickevičiaus epinėje poemoje „Ponas Tadas“. Iš pradžių juo buvo vadinami šernai, kiaulės, net arkliai. Tačiau, kaip nurodoma Varšuvoje išleistoje 1863 m. Visuotinėje enciklopedijoje (13 tomas), XIX amžiuje šis terminas vartotas gerai nupenėtiems riebiems jauniems paršeliams pavadinti. Kiaulės buvo specialiai penimos, kad jų mėsa įgytų subtilų ir itin gerą skonį ir pasižymėtų dideliu tarpraumeninių riebalų kiekiu, kurie produktui suteikia specifinį stiprų skonį, minkštumą ir sultingumą. Taip pat plačiai vartotas iš žodžio „kaban“ kilęs žodis „kabanina“, kuris pagal 1861 m. Vilniuje išleistame lenkų kalbos žodyne pateikiamą apibrėžtį paprastai reiškia kiaulieną.

         Kabanosy dešrelėms gaminti naudojamos kiaulių mėsos tarpraumeninių riebalų kiekis turi būti didesnis kaip 3 %, t. y. šis „marmuringumas“ produktui suteikia minkštumo, sultingumo ir išskirtinį skonį. Tokios mėsos naudojimas lemia galutinio produkto kokybę bei specifines savybes ir atitinka tradicinį gamybos metodą.
      3.9.   Minimalūs reikalavimai ir produkto specifinių savybių patikrinimo procedūros (Reglamento (EB) Nr. 1216/2007 4 straipsnis)

      Kad Kabanosy dešrelės pasižymėtų specifinėmis savybėmis ypač tikrinama:

                  1.

                  gamyboje naudojamų žaliavų (kiaulienos, prieskonių) kokybė, įskaitant:

                              —

                              technologinį mėsos tinkamumą;

                              —

                              penėjimo būdą;

                              —

                              sūdymo laiką;

                              —

                                 Kabanosy dešrelėms gaminti naudojami prieskoniai ir jų proporcijos;

                  2.

                     Kabanosy dešrelių rūkymas:
                  atliekant patikrinimą tikrinama:

                              —

                              tradiciškai karštai rūkant būtina temperatūra ir kaitinimo temperatūra;

                              —

                              šaltojo rūkymo trukmė ir temperatūra;

                              —

                              bukmedžio skiedrų naudojimas šaltajam rūkymui;

                  3.

                  galutinio produkto kokybė:

                              —

                              baltymų kiekis;

                              —

                              vandens kiekis;

                              —

                              riebalų kiekis;

                              —

                              natrio chlorido kiekis;

                              —

                              nitratų (III) ir nitratų (V) kiekis;

                              —

                              skonis ir kvapas;

                  4.

                  produkto forma.

            Tikrinimų dažnumas
      Minėti etapai turi būti tikrinami kas du mėnesius. Jei šie etapai vyksta tinkamai, patikrų dažnumas gali būti sumažintas iki dviejų patikrų per metus.
      Tuo atveju, jei kuriame nors etape pastebima trūkumų, patikros atliekamos dažniau (kartą per du mėnesius). Kiti etapai gali būti tikrinami kas pusmetį.
      4.   Specifikacijos sąlygų laikymosi kontrolę vykdanti institucija arba įstaiga

      4.1.   Pavadinimas ir adresas

                  Pavadinimas

                  Główny Inspektorat Jakości Handlowej Artykułów Rolno – Spożywczych

                  Adresas

                  ul. Wspólna 30, 00–930 Warszawa, POLSKA

                  Telefonas

                  +48 22 623 29 01.

                  Faksas

                  +48 22 623 20 99.

                  E. paštas

                  —

                      Valstybinė

                   Privati

            4.2.   Institucijos ar įstaigos konkrečios užduotys

      Anksčiau nurodyta priežiūrą atliekanti institucija atsakinga už visos specifikacijos reikalavimų tikrinimą.


title: 2011 m. spalio 21 d. Tarybos įgyvendinimo reglamentas (ES) Nr. 1063/2011, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis

text:
22.10.2011

               LT

               Europos Sąjungos oficialusis leidinys

               L 277/1

         TARYBOS ĮGYVENDINIMO REGLAMENTAS (ES) Nr. 1063/2011
   2011 m. spalio 21 d.
   kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2011 m. liepos 18 d. Taryba priėmė Įgyvendinimo reglamentą (ES) Nr. 687/2011 (2), kuriuo įgyvendinama Reglamento (EB) Nr. 2580/2001 2 straipsnio 3 dalis, nustatydama atnaujintą asmenų, grupių ir subjektų, kuriems taikomas Reglamentas (EB) Nr. 2580/2001, sąrašą;

               (2)

               Taryba nusprendė, kad šio reglamento I priede išvardyti asmenys yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu (3) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems turėtų būti taikomos specialios ribojamosios priemonės, numatytos Reglamente (EB) Nr. 2580/2001;

               (3)

               Taryba padarė išvadą, kad nebėra priežasčių šio reglamento II priede nurodytą asmenį palikti asmenų, grupių ir subjektų, kuriems taikomas Reglamentas (EB) Nr. 2580/2001, sąraše;

               (4)

               asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   1.   Šio reglamento I priede išvardyti asmenys įtraukiami į Reglamento (EB) Nr. 2580/2001 2 straipsnio 3 dalyje pateiktą sąrašą.
   2.   Šio reglamento II priede nurodytas asmuo išbraukiamas iš Reglamento (EB) Nr. 2580/2001 2 straipsnio 3 dalyje pateikto sąrašo.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 21 d.

            Tarybos vardu

            Pirmininkas

         M. DOWGIELEWICZ

      (1)  OL L 344, 2001 12 28, p. 70.

      (2)  OL L 188, 2011 7 19, p. 2.

      (3)  OL L 344, 2001 12 28, p. 93.

      I PRIEDAS

         1 straipsnio 1 dalyje nurodyti asmenys

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Irano pilietis. Paso numeris: D9004878.

                  2.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Paso numeris: C2002515 (Iranas); Paso numeris: 477845448 (JAV). Nacionalinio tapatybės dokumento Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  3.

                  SHAHLAI Abdul Reza (dar žinomas kaip Abdol Reza Shala'i, a.k.a. Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla'i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšachas, Iranas, 2) Mehrano karinė bazė, Ilamo provincija, Iranas.

                  4.

                  SHAKURI Ali Gholam, gimęs apie 1965 m. Teherane, Irane.

                  5.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 m. kovo 11 d. Kome, Irane. Irano pilietis. Paso numeris: 008827 (Irano diplomatinis), išduotas 1999 m. Laipsnis: generolas majoras.

      II PRIEDAS

         1 straipsnio 2 dalyje nurodytas asmuo

      EL FATMI, Nouredine (dar žinomas kaip Nouriddin EL FATMI, dar žinomas kaip Nouriddine EL FATMI, dar žinomas kaip Noureddine EL FATMI, dar žinomas kaip Abu AL KA'E KA'E, dar žinomas kaip Abu QAE QAE, dar žinomas kaip FOUAD, dar žinomas kaip FZAD, dar žinomas kaip Nabil EL FATMI, dar žinomas kaip Ben MOHAMMED, dar žinomas kaip Ben Mohand BEN LARBI, dar žinomas kaip Ben Driss Muhand IBN LARBI, dar žinomas kaip Abu TAHAR, dar žinomas kaip EGGIE), gimęs 1982 08 15 Midare (Marokas), paso (Maroko) Nr. N829139 – „Hofstadgroep“ narys.


title: 2016 m. liepos 26 d. Komisijos įgyvendinimo reglamentas (ES) 2016/1320 dėl tam tikrų prekių klasifikavimo Kombinuotojoje nomenklatūroje

text:
3.8.2016

                  LT

                  Europos Sąjungos oficialusis leidinys

                  L 209/1

            KOMISIJOS ĮGYVENDINIMO REGLAMENTAS (ES) 2016/1320
      2016 m. liepos 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. liepos 26 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinio direktorato generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Mažmeninei prekybai kartu supakuoti kilimėlis ir „specialusis rašiklis“.
                     Kvadrato formos kilimėlį sudaro du išilgai kraštų vienas su kitu susiūti tekstilės audinio sluoksniai.
                     Viršutinio sluoksnio iš tekstilės pluoštų audinio pakraščiuose atspausdinti animacinį filmuką primenantys vaizdai. Centre esantys spalvoti piešiniai padengti baltu cheminės medžiagos sluoksniu, kuris sušlapintas tampa skaidrus ir pro jį matosi spalvoti audinio piešiniai – pvz., šlapi pirštai palieka spalvotas žymes. Tekstilės medžiagai išdžiūvus spalvas vėl paslepia baltas sluoksnis.
                     Plastikinis „specialusis rašiklis“ naudojamas „rašyti“ ant kilimėlio tam skirtu jo šlapiu galu šlapinant viršutinį sluoksnį. „Specialųjį rašiklį“ galima iš naujo pripildyti vandens.
                     (Žr. paveikslą) (*)

                     9503 00 70

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9503  ir 9503 00 70  atitinkančiais prekių aprašymais.
                     Kilimėlio pakraščiuose esantys vaizdai ir padengti spalvoti piešiniai, taip pat vandeniu „rašyti“ naudojamas „specialusis rašiklis“ rodo, kad šie dirbiniai skirti vaikų pramogoms (taip pat žr. Suderintos sistemos paaiškinimų 95 skirsnio paaiškinimų Bendrųjų nuostatų pirmą pastraipą). „Specialusis rašiklis“ nėra kilimėlio reikmuo, nes jis padeda naudoti kilimėlį pagal pagrindinę paskirtį – juo ant kilimėlio galima „rašyti“. Jis nėra skirtas pritaikyti kilimėlį konkrečiam veiksmui, nesuteikia jam papildomų galimybių ir negali užtikrinti konkrečios paslaugos, susijusios su pagrindine kilimėlio funkcija.
                     Nors ant kilimėlio galima „rašyti“ ne tik rašikliu, pastarasis yra pagrindinė rašymo ant šio kilimėlio priemonė. Todėl „specialusis rašiklis“ nelaikytinas antraeiliu nereikšmingu dirbiniu, kaip apibrėžta Kombinuotosios nomenklatūros (KN) paaiškinimų 9503 00 70  pozicijos paaiškinimų trečioje pastraipoje.
                     Taigi „specialusis rašiklis“ yra atskiras dirbinys, kuris toks pat svarbus, kaip ir kilimėlis, ir abu dirbiniai sudaro rinkinį. Dirbiniai laikytini sukomplektuotais į rinkinį, kaip nurodyta 9503 00 70  subpozicijos aprašyme, nes jie yra skirtingų rūšių dirbiniai. Pateikti atskirai jie būtų priskirtini skirtingoms KN subpozicijoms (taip pat žr. KN paaiškinimų 9503 00 70  subpozicijos paaiškinimų pirmą pastraipą). Todėl rinkinys nepriskirtinas 9503 00 99  subpozicijai.
                     Taigi dirbinys laikytinas kitais žaislais, sukomplektuotais į rinkinį, ir jam priskirtinas KN kodas 9503 00 70 .

            (*)  Paveikslas pateikiamas tik dėl informacijos.


title: 2013 m. rugpjūčio 21 d. Komisijos įgyvendinimo reglamentas (ES) Nr. 796/2013 dėl atsisakymo suteikti leidimą naudoti medžiagą 3-acetil-2,5-dimetiltiofeną kaip pašarų priedą  Tekstas svarbus EEE

text:
22.8.2013

               LT

               Europos Sąjungos oficialusis leidinys

               L 224/4

         KOMISIJOS ĮGYVENDINIMO REGLAMENTAS (ES) Nr. 796/2013
   2013 m. rugpjūčio 21 d.
   dėl atsisakymo suteikti leidimą naudoti medžiagą 3-acetil-2,5-dimetiltiofeną kaip pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba atsisakymo jį suteikti pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               pagal Direktyvą 70/524/EEB buvo suteiktas neterminuotas leidimas naudoti medžiagą 3-acetil-2,5-dimetiltiofeną kaip visų rūšių gyvūnų pašarų priedą, priklausantį grupei „Kvapikliai ir skonikliai. Visi natūralūs produktai ir atitinkami sintetiniai produktai“. Vėliau, vadovaujantis Reglamento (EB) Nr. 1831/2003 10 straipsnio 1 dalimi, ši medžiaga įtraukta į Europos Sąjungos pašarų priedų registrą kaip esamas produktas, kurio CAS numeris 2530-10-1 ir FLAVIS numeris 15.024;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti šią medžiagą kaip visų rūšių gyvūnų pašarų priedą ir priskirti ją prie priedų kategorijos „jusliniai priedai“ ir funkcinės grupės „kvapieji junginiai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               medžiaga 3-acetil-2,5-dimetiltiofenas taip pat įtraukta į 2008 m. gruodžio 16 d. Europos Parlamento ir Tarybos reglamento (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiančio Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (3) I priedo A dalies kvapiųjų medžiagų sąrašą kaip kvapioji medžiaga, kurios vertinimo procedūra nebaigta ir reikalaujama papildomų mokslinių duomenų. Tokie duomenys buvo pateikti;

               (5)

               Europos maisto saugos tarnyba (toliau – Tarnyba) 2013 m. gegužės 15 d. nuomonėje (4) dėl šios medžiagos kaip kvapiosios medžiagos naudojimo maisto produktuose padarė išvadą, kad ši medžiaga yra mutageninė ir in vitro, ir in vivo, todėl jos kaip kvapiosios medžiagos naudojimas maisto produktuose kelia susirūpinimą sauga;

               (6)

               šis vertinimas rodo, kad 3-acetil-2,5-dimetiltiofenas greičiausiai bus mutageninis taip pat ir gyvūnams, šeriamiems pašaru, kurio sudėtyje ši medžiaga yra kaip juslinis priedas. Todėl nenustatyta, kad siūlomomis sąlygomis kaip pašarų priedas naudojama minėta medžiaga nedaro nepageidaujamo poveikio gyvūnų sveikatai;

               (7)

               taigi Reglamento (EB) Nr. 1831/2003 5 straipsnyje nustatytos leidimo suteikimo sąlygos nėra įvykdytos. Todėl turėtų būti atsisakyta suteikti leidimą naudoti 3-acetil-2,5-dimetiltiofeną kaip pašarų priedą;

               (8)

               kadangi toliau naudojant 3-acetil-2,5-dimetiltiofeną kaip pašarų priedą gali kilti pavojus gyvūnų sveikatai, jis turėtų būti kuo greičiau pašalintas iš rinkos;

               (9)

               dėl praktinių priežasčių turėtų būti nustatytas pereinamasis laikotarpis, skirtas išspręsti iki šio reglamento įsigaliojimo dienos rinkai pateiktų pašarų, kurių sudėtyje yra kvapiosios medžiagos 3-acetil-2,5-dimetiltiofeno, esamų atsargų problemą;

               (10)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas naudoti 3-acetil-2,5-dimetiltiofeną kaip priedą gyvūnų mityboje nesuteikiamas.
   2 straipsnis
   Esamos 3-acetil-2,5-dimetiltiofeno ir premiksų, kurių sudėtyje jo yra, atsargos pašalinamos iš rinkos kuo greičiau ir ne vėliau kaip iki 2013 m. spalio 11 d. Kombinuotieji pašarai, kurių sudėtyje yra 3-acetil-2,5-dimetiltiofeno, pagaminti iki šio reglamento įsigaliojimo dienos, gali būti naudojami tol, kol pasibaigs jų atsargos ir ne vėliau kaip 2013 m. spalio 11 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 21 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 270, 1970 12 14, p. 1.

      (3)  OL L 354, 2008 12 31, p. 34.

      (4)  EFSA Journal, 2013 m.; 11(5):3227.


title: 2013 m. spalio 23 d. Komisijos įgyvendinimo reglamentas (ES) Nr. 1020/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.10.2013

               LT

               Europos Sąjungos oficialusis leidinys

               L 282/48

         KOMISIJOS ĮGYVENDINIMO REGLAMENTAS (ES) Nr. 1020/2013
   2013 m. spalio 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 23 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  37,2

                  MK

                  47,7

                  ZZ

                  42,5

                  0707 00 05

                  MK

                  58,9

                  TR

                  119,2

                  ZZ

                  89,1

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  87,9

                  CL

                  90,0

                  IL

                  100,2

                  TR

                  80,3

                  ZA

                  101,2

                  ZZ

                  91,9

                  0806 10 10

                  BR

                  228,3

                  TR

                  173,2

                  ZZ

                  200,8

                  0808 10 80

                  CL

                  142,9

                  IL

                  85,8

                  NZ

                  177,4

                  US

                  168,1

                  ZA

                  112,8

                  ZZ

                  137,4

                  0808 30 90

                  CN

                  64,2

                  TR

                  125,4

                  US

                  165,9

                  ZZ

                  118,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. birželio 27 d. Komisijos įgyvendinimo reglamentas (ES) Nr. 719/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
28.6.2014

               LT

               Europos Sąjungos oficialusis leidinys

               L 190/63

         KOMISIJOS ĮGYVENDINIMO REGLAMENTAS (ES) Nr. 719/2014
   2014 m. birželio 27 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  66,2

                  TR

                  54,6

                  ZZ

                  60,4

                  0707 00 05

                  MK

                  32,3

                  TR

                  74,4

                  ZZ

                  53,4

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  114,3

                  BO

                  130,6

                  TR

                  125,4

                  ZA

                  112,8

                  ZZ

                  120,8

                  0808 10 80

                  AR

                  105,8

                  BR

                  86,3

                  CL

                  103,9

                  NZ

                  132,3

                  US

                  146,5

                  ZA

                  127,4

                  ZZ

                  117,0

                  0809 10 00

                  TR

                  220,7

                  ZZ

                  220,7

                  0809 29 00

                  TR

                  301,6

                  ZZ

                  301,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.